
R E F E R A T 

Având în vedere obligaţiile administraţiei publice locale  privitoare la gestionarea problemelor de mediu, prevăzute în Ordonanţa de Urgenţă a Guvernului nr. 195/22.12.2005 privind protecţia mediului, cu modificările şi completările ulterioare şi a Legii nr. 24/15.01.2007 privind reglementarea şi administrarea spaţiilor verzi din zonele urbane;

În vederea  asigurării sistemului de spaţii verzi şi a locurilor de joacă ale municipiului, pentru conservarea biodiversităţii, realizarea  managementului populaţiei canine, a animalelor de fermă şi a vectorilor, pentru protejarea şi ameliorarea calităţii factorilor de mediu urbani: apă, aer, sol, managementul zgomotului şi pentru implementarea  unor proiecte privind folosirea energiilor  regenerabile;


În conformitate cu prevederile art. 63, alin.3, lit.(c) şi alin. 5 lit. (h) din Legea nr. 215/23.04.2001 – privind administraţia publică locală – republicată, cu modificările şi completările ulterioare, prin care primarul, ca autoritate a administraţiei  publice locale are ca atribuţie elabora strategii privind starea economică,  socială şi de mediu a municipiului;


În conformitate cu  prevederile art. 36, alin.2 litera (b) şi alin. 6 lit. (a), punctul 9 din Legea nr. 215/23.04.2001 – privind administraţia publică locală – republicată, cu modificările şi completările ulterioare, prin care autoritatea publică locală  are atribuţii privind dezvoltarea economico-socială şi de mediu a municipiului, prin asigurarea, potrivit competenţelor şi în condiţiile legii a cadrului necesar pentru protecţia şi refacerea mediului;


În vederea asigurării unui mediu urban prietenos, a unor condiţii de viaţă sănătoase pentru cetăţenii municipiului şi pentru îmbunătăţirea factorilor de mediu urbani,

P R O P U N E M:
1. Aprobarea  Conceptului privind strategia în domeniul protecţiei mediului în municipiul Timişoara - „TIMIŞOARA ECOLOGICĂ” -  prevăzută  în Anexa la prezentul referat. 

